text: Spritbilist var for fuld til at flygte
  08 august 2017 kl. 04.00
  En 20-årig mand kørte natten til tirsdag galt i en stjålet bil ved Grindsted. Han var så fuld, at han under flugt fra ulykken faldt i søvn i en nærliggende grøft.
  Sydøstjyllands Politi modtog klokken 02.16 en anmeldelse om en solo-ulykke i krydset Søndre Boulevard/Tingvejen i Grindsted.
  Her havde føreren af ulykkesbilen taget flugten - men var blevet fundet sovende i en nærliggende grøft af anmelderen.
  Bilisten viste sig at være meget påvirket. Der er tale om en 20-årig mand fra Kibæk, der i forvejen var frakendt kørekortet, og han var kørt galt i en stjålet bil. Det oplyser vagtchefen ved Sydøstjyllands Politi tirsdag morgen til TV SYD.
  